ddrg/super_eurlex huggingface dataset:
(6)

Ker Združeno kraljestvo ni uradno obvestilo Sveta, da želi sodelovati pri sklepih Sveta 2008/615/PNZ (1) in 2008/616/PNZ (2) ter Okvirnem sklepu Sveta 2009/905/PNZ (3) (v nadaljenjem besedilu: sklepi k Prümski pogodbi), se ti sklepi za Združeno kraljestvo od 1. decembra 2014 ne bodo več uporabljali. Vendar glede na praktični in operativni pomen sklepov k Prümski pogodbi za Unijo, na področju javne varnosti in še zlasti na področju kazenskega pregona ter preprečevanja, odkrivanja in preiskovanja kaznivih dejanj, je Svet s Sklepom 2014/836/EU (4) sklenil, naj Združeno kraljestvo izvede celovito presojo posledic, da bo ocenilo prednosti in praktične koristi ponovnega sodelovanja Združenega kraljestva pri sklepih k Prümski pogodbi ter za to potrebne korake, rezultati presoje pa naj bodo objavljeni do 30. septembra 2015. Če bo presoja posledic pozitivna, se bo Združeno kraljestvo do 31. decembra 2015 odločilo, ali bo v naslednjih štirih tednih poslalo uradno obvestilo Svetu, da želi sodelovati pri sklepih k Prümski pogodbi, v skladu s členom 10(5) Protokola št. 36.
2.

Evropska unija bo Konvencijo uporabljala za zavarovalne pogodbe v naslednjih primerih: (a) kadar gre pri pogodbi za pozavarovalno pogodbo; (b) kadar se sporazum o izbiri sodišča sklene po nastanku spora; (c) kadar se brez poseganja v člen 1(2) Konvencije med zavarovalcem in zavarovalnico, ki imata v času sklenitve zavarovalne pogodbe oba stalno prebivališče ali običajno prebivališče v isti državi pogodbenici, sklene sporazum o izbiri sodišča, ki določa pristojnost sodišč te države, in sicer tudi kadar pride do škodnega dogodka v tujini, če tak sporazum ni v nasprotju s pravom zadevne države; (d) kadar se sporazum o izbiri sodišča nanaša na zavarovalno pogodbo, ki krije eno ali več naslednjih zavarovalnih primerov, ki veljajo za velike nevarnosti: (i) vsakršna izguba spodaj navedenega ali škoda na spodaj navedenem, ki je posledica nevarnosti v zvezi z njihovo uporabo v gospodarske namene: (a) morske ladje, naprave ob obali ali na odprtem morju ali rečna, kanalska in jezerska plovila; (b) zrakoplovi; (c) tirna vozila; (ii) izguba blaga pri prevozu ali prtljage, razen potniške prtljage, ne glede na obliko prevoza, ali škoda na njiju; (iii) vsaka odgovornost, razen za telesno poškodbo potnikov ali izgubo ali poškodovanje njihove prtljage, ki je posledica uporabe ali delovanja: (a) ladij, naprav ali plovil iz točke (i)(a); (b) zrakoplovov, kadar pravo države pogodbenice, v kateri je registriran tak zrakoplov, ne prepoveduje sporazumov o izbiri sodišča v zvezi z zavarovanji takih zavarovalnih primerov; (c) tirnih vozil; (iv) vsaka odgovornost, razen za telesno poškodbo potnikov ali izgubo ali poškodovanje njihove prtljage, za izgubo ali škodo, ki jo povzroči blago pri prevozu ali prtljaga iz točke (ii); (v) vsaka finančna izguba, povezana z uporabo ali delovanjem ladij, naprav, plovil, zrakoplovov ali tirnih vozil iz točke (i), zlasti izguba tovora ali čarterska izguba; (vi) vsak zavarovalni primer ali interes, povezan s katerim od zavarovalnih primerov iz točk (i) do (v); (vii) vsa kreditna ali kavcijska tveganja, kadar se zavarovalec poklicno ukvarja z industrijsko ali trgovinsko dejavnostjo ali opravlja katerega od svobodnih poklicev in so tveganja povezana s takšno dejavnostjo; (viii) katera koli druga tveganja, kadar zavarovalec opravlja poslovno dejavnost, ki preseže mejo pri najmanj dveh od naslednjih meril: (a) bilančna vsota v višini 6,2 milijona EUR; (b) neto promet v višini 12,8 milijona EUR; (c) povprečno število zaposlenih 250 v poslovnem letu.
(1)

V skladu s Sklepom Sveta 2014/257/EU (1) je bil podpisan Dodatni protokol k Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Dodatni protokol), in se začasno uporablja od 1. julija 2013, do zaključka postopkov za njegovo sklenitev.
(6)

Pravno zavezujoče zahteve Avstralije za CNS, ki jim je bilo tam izdano dovoljenje, so zakon o gospodarskih družbah iz leta 2001 (Corporations Act), ki skupaj s predpisi o gospodarskih družbah iz leta 2001 (Corporation Regulations) določa pravni okvir za sisteme kliringa in poravnave. Del 7.3 zakona o gospodarskih družbah določa, da se mora pred izdajo licence za izvajanje dejavnosti kliringa in poravnave minister med drugim prepričati, da ima zadevna CNS dovolj pravil in postopkov poslovanja, ki so v skladu z veljavnimi predpisi, da se zagotovi, kolikor je razumno in praktično, da je sistemsko tveganje zmanjšano in se CNS upravlja pošteno in učinkovito. CNS mora imeti tudi zadostne ureditve za obravnavanje navzkrižij interesov in za izvrševanje svojih notranjih pravil in postopkov. Avstralska komisija za vrednostne papirje in naložbe (v nadaljnjem besedilu: ASIC) in centralna banka Avstralije (Reserve Bank of Australia) ministru svetujeta glede izdaje licenc za sisteme kliringa in poravnave ter sprememb njihovih notranjih pravil in postopkov, poleg tega pa sta zadolženi za ocenjevanje, v primeru ASIC pa tudi za zagotavljanje, skladnosti CNS z zakonom o gospodarskih družbah.
(1)

člen 2 se nadomesti z naslednjim: „Člen 2 1. Člen 1 se ne uporablja za: (a) dobavo, prodajo ali prenos vojaške opreme, ki ni smrtonosna ali opreme, ki bi lahko bila uporabljena za notranjo represijo, če je namenjena zgolj za humanitarno ali zaščitno uporabo; (b) zagotavljanje tehnične pomoči, usposabljanja ali druge pomoči, vključno z osebjem, povezanim s takšno opremo; (c) zagotavljanje finančne pomoči, povezane s takšno opremo. 2. Člen 1 se ne uporablja za: (a) dobavo, prodajo ali prenos orožja in sorodnega materiala; (b) zagotavljanje tehnične pomoči, usposabljanja ali druge pomoči, vključno z osebjem, povezanim s takšno opremo; (c) zagotavljanje finančne pomoči, povezane s takšno opremo, kot je vnaprej odobril odbor, ustanovljen na podlagi odstavka 24 RVSZN 1970 (2011) (v nadaljnjem besedilu: odbor). 3. Člen 1 se ne uporablja za dobavo, prodajo ali prenos lahkega in osebnega orožja ter sorodnih materialov, ki se začasno izvozijo v Libijo in ga uporablja zgolj osebje Združenih narodov (ZN), predstavniki medijev, humanitarni in razvojni delavci ter z njimi povezano osebje, če je bil odbor o tem vnaprej uradno obveščen in v petih delovnih dneh od takšnega uradnega obvestila ni sprejel negativne odločitve. 4. Člen 1 se ne uporablja za dobavo, prodajo ali prenos vojaške opreme, ki ni smrtonosna in je namenjena zgolj za pomoč libijski vladi pri zagotavljanju varnosti in razoroževanju ter za zagotavljanje povezane tehnične pomoči, usposabljanja ali finančne pomoči. 5. Člen 1 se ne uporablja za dobavo, prodajo ali prenos zaščitnih oblačil, vključno z zaščitnimi jopiči in vojaškimi čeladami, ki jih zgolj za osebno uporabo v Libijo začasno izvozi osebje ZN, osebje Unije ali njenih držav članic, predstavniki medijev, humanitarni in razvojni delavci ter povezano osebje. 6. Člen 1 se ne uporablja za dobavo, prodajo ali prenos vojaške opreme, ki ni smrtonosna in je namenjena zgolj za humanitarne namene ali zaščito ter povezano tehnično pomoč in usposabljanje.“ ;
(3)

Kljub posvetovanjem, ki so potekala med Unijo in Japonsko, za razliko od ostalih pogodbenic, ki so podale ugovor, Unija ni umaknila svojega ugovora.
SL Uradni list Evropske unije L 276/1

SKLEP SVETA

z dne 18. februarja 2014

o podpisu Protokola k Stabilizacijsko-pridružitvenemu sporazumu med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani zaradi upoštevanja pristopa Republike Hrvaške k Evropski uniji, v imenu Evropske unije in njenih držav članic ter o njegovi začasni uporabi

(2014/665/EU)

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 217 v povezavi s členom 218(5) in drugim pododstavkom člena 218(8) Pogodbe,

ob upoštevanju Akta o pristopu Hrvaške in zlasti drugega pododstavka člena 6(2) Akta,

ob upoštevanju predloga Evropske komisije,

ob upoštevanju naslednjega:

(1) Svet je 24. septembra 2012 pooblastil Komisijo, da v imenu Unije in njenih držav članic ter Republike Hrvaške začne pogajanja z Nekdanjo jugoslovansko republiko Makedonijo z namenom sklenitve Protokola k Stabilizacijsko-pridružitvenemu sporazumu med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol).

(2) Ta pogajanja so bila uspešno zaključena in Protokol je bil odobren s strani vlade Nekdanje jugoslovanske republike Makedonije z izmenjavo pisem 25. oktobra 2013.

(3) Protokol bi bilo treba podpisati v imenu Unije in njenih držav članic s pridržkom njegove poznejše sklenitve.

(4) Sklenitev Protokola je glede zadev, ki so v pristojnosti Evropske skupnosti za atomsko energijo, predmet ločenega postopka.

(5) Zaradi pristopa Hrvaške k Uniji 1. julija 2013, bi se moral Protokol začasno uporabljati od navedenega datuma, do zaključka postopkov za njegovo sklenitev –

SPREJEL NASLEDNJI SKLEP:

Člen 1

Podpis Protokola k Stabilizacijsko-pridružitvenemu sporazumu med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani zaradi upoštevanja pristopa Republike Hrvaške k Evropski uniji se odobri v imenu Evropske unije in njenih držav članic, s pridržkom sklenitve navedenega sporazuma.

Besedilo Protokola je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.

Člen 3

Protokol se v skladu s členom 13(2) Protokola začasno uporablja od 1. julija 2013 do zaključka postopkov, potrebnih za njegovo sklenitev.

Člen 4

Ta sklep začne veljati na dan sprejetja.
(2)

Ob upoštevanju tesnih zgodovinskih vezi in čedalje močnejših povezav med pogodbenicama ter njune želje, da odnose okrepita in razširita na ambiciozen in inovativen način, so bila pogajanja o Pridružitvenem sporazumu med Evropsko unijo in Evropsko skupnostjo za atomsko energijo ter njunimi državami članicami na eni strani in Gruzijo na drugi strani (v nadaljnjem besedilu: Sporazum) uspešno zaključena s parafiranjem Sporazuma 29. novembra 2013.
(8)

V skladu s členom 1 Protokola št. 13 o konvergenčnih merilih iz člena 140 PDEU merilo stabilnosti cen iz prve alinee člena 140(1) PDEU pomeni, da ima država članica trajno stabilne cene in povprečno stopnjo inflacije, zabeleženo v enem letu pred pregledom, ki ne presega za več kakor eno in pol odstotne točke stopnje inflacije največ treh držav članic z najboljšimi rezultati v smislu stabilnosti cen. Pri merilu stabilnosti cen se stopnja inflacije meri z usklajenimi indeksi cen življenjskih potrebščin (HICP), določenimi v Uredbi Sveta (ES) št. 2494/95 (14). Za oceno izpolnjevanja merila stabilnosti cen se inflacija v državah članicah meri z odstotno razliko med aritmetično sredino 12 mesečnih indeksov in aritmetično sredino 12 mesečnih indeksov iz prejšnjega obdobja. Komisija in ECB sta v svojih poročilih upoštevali referenčno vrednost, izračunano tako, da se navadni aritmetični sredini stopenj inflacije treh držav članic z najboljšimi rezultati v smislu stabilnosti cen prišteje 1,5 odstotne točke. V enoletnem obdobju, ki se je končalo aprila 2014, je bila referenčna vrednost inflacije izračunana na 1,7 odstotka, pri čemer so bile Latvija, Portugalska in Irska tri države članice z najboljšimi rezultati v smislu stabilnosti cen, njihove stopnje inflacije pa so znašale 0,1 odstotka, 0,3 odstotka in 0,3 odstotka. Iz najuspešnejših držav članic z vidika stabilnosti cen je upravičeno izključiti države, katerih stopnja inflacije se ne bi mogla obravnavati kot pomembno referenčno merilo za druge države članice. Države s takimi odstopanji so bile v preteklosti opredeljene v konvergenčnih poročilih iz let 2004, 2010 in 2013. V sedanjih razmerah je iz najuspešnejših držav članic z vidika stabilnosti cen upravičeno izključiti Grčijo, Bolgarijo in Ciper (15). Nadomestijo jih Latvija, Portugalska in Irska, ki so države članice z naslednjimi najnižjimi povprečnimi stopnjami inflacije za izračun referenčne vrednosti.
(5)

Vložnik je Komisijo 27. novembra 2012 obvestil, da je bila njegova vloga spremenjena, da bi dobil odobritev le za uporabo citikolina v prehranskih dopolnilih v okviru najvišje dovoljene količine 500 mg/dan in v živilih za posebne prehranske namene, zlasti v živilih za posebne zdravstvene namene, v okviru najvišje dovoljene količine 250 mg/obrok ter okviru najvišjega dovoljenega dnevnega odmerka 1000 mg teh vrst živil. Ti proizvodi so namenjeni odraslim in niso namenjeni za uživanje pri otrocih.
Priimek :

ELHASSAN

Ime(-na) : Gaffar Mohammed

Alias : Gaffar Mohmed Elhassan

Datum rojstva/Kraj rojstva/Državljanstvo/Prebivališče : Datum rojstva: 24. junij 1952;

prebivališče: El Waha, Omdurman, Sudan.

Potni list/podatki za ugotavljanje istovetnosti/status : zapustil sudanske oborožene sile in se upokojil.

Št. nekdanje vojaške izkaznice: 4302.

Uvrstitev na seznam/utemeljitev : generalmajor in poveljnik zahodne vojaške regije sudanskih oboroženih sil (SAF).

Strokovna skupina poroča, da jim je generalmajor Gaffar Mohammed Elhassan povedal, da je bil kot poveljnik zahodne vojaške regije odgovoren za neposredno operativno poveljevanje (zlasti na taktični ravni) vsem sudanskim oboroženim silam v Darfurju. Elhassan je bil poveljnik zahodne vojaške regije od (približno) novembra 2004 do začetka leta 2006. Po podatkih navedene skupine je odgovoren za kršitve odstavka 7 Resolucije VS 1591 (2005), saj je na tem položaju zahteval (od Kartuma) in po 29. marcu 2005 večkrat odobril premestitev vojaške opreme v Darfur brez predhodne odobritve odbora, ustanovljenega na podlagi Resolucije 1591. Elhassan je strokovni skupini sam priznal, da so bili med 29. marcem 2005 in decembrom 2005 v Darfur premeščeni letala, letalski motorji in druga vojaška oprema iz drugih delov Sudana. Skupino je na primer obvestil, da sta bila med 18. in 21. septembrom 2005 v Darfur brez dovoljenja pripeljana dva jurišna helikopterja Mi-24.

Obstajajo tudi utemeljeni razlogi za domnevo, da je bil Elhassan kot poveljnik zahodne vojaške regije neposredno odgovoren za odobritev napadalnih vojaških preletov na območju okoli Abu Hamre 23. in 24. julija 2005 ter na območju Jebel Moon v zahodnem Darfurju 19. novembra 2005. Jurišna helikopterja Mi-24 sta bila uporabljena v obeh operacijah, v obeh primerih pa so iz njiju tudi obstreljevali. Elhassan je strokovni skupini povedal, da je kot poveljnik zahodne vojaške regije sam odobraval zahteve za zračno podporo in druge zračne operacije. (Glej poročilo strokovne skupine S/2006/65, odstavki 266–269.) Generalmajor Gaffar Mohammed Elhassan je s temi dejanji kršil določbe Resolucije RVSZN 1591 (2005) in zato izpolnjuje merila Odbora za uvrstitev na seznam posameznikov, za katere veljajo sankcije.

Datum uvrstitve na seznam ZN : 25. april 2006.
SL Uradni list Evropske unije L 175/26

SKLEP SVETA

z dne 21. maja 2014

o imenovanju evropske prestolnice kulture za leto 2018 na Nizozemskem

(2014/352/EU)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Sklepa št. 1622/2006/ES Evropskega parlamenta in Sveta z dne 24. oktobra 2006 o vzpostavitvi aktivnosti Skupnosti za dogodek Evropske prestolnice kulture za leta 2007 do 2019 (1) in zlasti člena 9(3) Sklepa,

ob upoštevanju priporočila Evropske komisije,

ob upoštevanju poročila izbirnega sveta iz septembra 2013 o izbirnem postopku za evropsko prestolnico kulture na Nizozemskem,

ob upoštevanju naslednjega:

ob upoštevanju, da so v celoti izpolnjena merila iz člena 4 Sklepa št. 1622/2006/ES –

SPREJEL NASLEDNJI SKLEP:

Člen 1

Za „evropsko prestolnico kulture leta 2018“ se imenuje mesto Leeuwarden na Nizozemskem.

Člen 2

Ta sklep začne veljati dan po objavi v Uradnem listu Evropske unije.

V Bruslju, 21. maja 2014 Za Svet Predsednik A. KYRIAZIS

(1) UL L 304, 3.11.2006, str. 1.
(4)

Na drugem mestu je izolacija, značilna za otočja, ki ovira prost pretok oseb, blaga in storitev. Odvisnost od določenih oblik prevoza, zračnega prevoza in morskega prevoza je povečana, saj te oblike prevoza še niso v celoti liberalizirane. poleg tega so proizvodni stroški višji, saj so te oblike prevoza manj učinkovite in dražje od cestnega ali železniškega prometa.
(1)

Drugi pododstavek člena 119(1) Uredbe (EU) št. 1306/2013, kakor je bil spremenjen s členom 8 Uredbe (EU) št. 1310/2013 Evropskega parlamenta in Sveta z dne 17. decembra 2013 o določitvi nekaterih prehodnih določb glede podpore za razvoj podeželja iz Evropskega kmetijskega sklada za razvoj podeželja (EKSRP), o spremembi Uredbe (EU) št. 1305/2013 Evropskega parlamenta in Sveta glede sredstev in njihove razdelitve za leto 2014 in o spremembi Uredbe Sveta (ES) št. 73/2009 in uredb (EU) št. 1307/2013, (EU) št. 1306/2013 in (EU) št. 1308/2013 Evropskega parlamenta in Sveta v zvezi z njihovo uporabo v letu 2014 (4), določa, da se člen 30 Uredbe (ES) št. 1290/2005 uporablja za potrditev obračunov za izdatke in plačila v kmetijskem proračunskem letu 2013.
(2)

V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, ter brez poseganja v člen 4 navedenega protokola, ti dve državi članici ne sodelujeta pri sprejetju tega sklepa, ki zanju ni zavezujoč in se v njiju ne uporablja.
(2)

V skladu s členoma 1 in 2 Protokola o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, Irska ni sodelovala pri sprejetju sklepov o sklenitvi sporazumov o ponovnem sprejemu, zato ti zanjo niso zavezujoči in se v njej ne uporabljajo.
(5)

V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –
(88)

V tem sklepu in v skladu s prakso Komisije (44) so filatelistične storitve opredeljene kot „prodaja poštnih znamk in z njimi povezanih izdelkov zlasti zbiralcem znamk ter, v določenem obsegu, kupcem daril in spominkov“.
(3)

V skladu s členoma 1 in 2 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, ter brez poseganja v člen 4 navedenega protokola, ti dve državi članici ne sodelujeta pri sprejetju tega sklepa ter zato zanju ni zavezujoč in se v njiju ne uporablja.
(6)

Enakovrednost je bila določena z analizo regulativnih in nadzorniških ureditev tretjih držav, ki temelji na rezultatih in s katero se preverja njihova sposobnost za dosego istih splošnih ciljev, kot se dosegajo z nadzorniško in regulativno ureditvijo Unije. Cilji se nanašajo zlasti na stabilnost in integriteto domačega in globalnega finančnega sistema v celoti; učinkovitost in ustreznost zaščite vlagateljev in drugih uporabnikov finančnih storitev; sodelovanje med različnimi akterji finančnega sistema, vključno z regulatorji in nadzorniki; neodvisnost in učinkovitost nadzora ter učinkovito izvajanje in izvrševanje ustreznih mednarodno dogovorjenih standardov. Za dosego istih splošnih ciljev, kot se dosegajo z nadzorniško in regulativno ureditvijo Unije, bi morala biti nadzorniška in regulativna ureditev tretje države skladna z vrsto operativnih, organizacijskih in nadzorniških standardov, ki odražajo bistvene elemente nadzorniških in regulativnih zahtev Unije, ki se uporabljajo za ustrezne kategorije finančnih institucij. Komisija je ob upoštevanju neodvisnih ocen, ki jih pripravljajo mednarodne organizacije, kot so Baselski odbor za bančni nadzor, Mednarodni denarni sklad in Mednarodno združenje nadzornikov trga vrednostnih papirjev, ocenila nadzorniške in regulativne ureditve nekaterih tretjih držav, ki se uporabljajo za kreditne institucije, investicijska podjetja in borze. Na podlagi te analize je Komisija ocenila enakovrednost ureditev tretjih držav za namene določitve obravnave zadevnih kategorij izpostavljenosti, navedenih v členih 107, 114, 115, 116 in 142 Uredbe (EU) št. 575/2013.
4.

Jesenov (Fraxinus L.) les, les v obliki sekancev, v celoti ali delno pridobljenih iz jesena (Fraxinus L.), in izolirano jesenovo (Fraxinus L.) lubje, kot so zajeti s točko (1), (2) ali (3), ter drugi predmeti iz jesenovega (Fraxinus L.) lubja, kot so navedeni v členu 1(2), so predmet vizualnih pregledov, vzorčenja in testiranja, kot je ustrezno glede na lastnosti navedenih rastlinskih proizvodov in drugih predmetov, za zagotovitev, da so nenapadeni z Agrilus planipennis Fairmaire v skladu z mednarodnim standardom za fitosanitarne ukrepe št. 23 o smernicah za inšpekcijske preglede (1).
3.

člen 2 se nadomesti z naslednjim: „Člen 2 Mandat in naloge 1. Operativni center EU zagotavlja podporo na področju operativnega načrtovanja in izvajanja misij in operacije SVOP v Afriškem rogu in na območju Sahela, da bi povečal učinkovitost, usklajenost in sinergije SVOP na obeh območjih. V tem okviru operativni center EU prispeva k lažji izmenjavi informacij, boljšemu usklajevanju ter večjim sinergijam med civilno in vojaško sfero. 2. Operativni center EU opravlja naslednje naloge: (a) zagotavlja neposredno podporo poveljniku civilnih operacij pri operativnem načrtovanju in izvajanju civilnih misij v Afriškem rogu in na območju Sahela, pri čemer uporablja svoja vojaška in posebna strokovna znanja s področja načrtovanja; (b) zagotavlja podporo poveljnikom vojaških misij in operacije v Afriškem rogu in na območju Sahela; (c) na njegovo zahtevo zagotavlja podporo direktoratu za krizno upravljanje in načrtovanje (CMPD) pri strateškem načrtovanju misij in operacije SVOP v Afriškem rogu in na območju Sahela; (d) omogoča boljše povezave med zadevnimi misijami in operacijo SVOP ter strukturami s sedežem v Bruslju. Glede na njegov izvedbeni načrt lahko operativni center EU v zvezi s pilotnimi primeri ‚usposobi in opremi‘ v Maliju in Somaliji koristno nudi podporo mehanizmu funkcionalnega usklajevanja; (e) omogoča lažje usklajevanje in izboljšuje sinergije med misijami in operacijo SVOP v Afriškem rogu v okviru strategije za Afriški rog ter v povezavi s posebnim predstavnikom Evropske unije za Afriški rog in posebnim odposlancem Evropske unije za Somalijo; (f) omogoča lažje usklajevanje in izboljšuje sinergije med misijami SVOP na območju Sahela v okviru strategije za Sahel in v povezavi s posebnim predstavnikom Evropske unije za Sahel. 3. Izvajanje mandata in nalog je opisano v izvedbenem načrtu, ki se predloži PVO in se pregleda.“ ;
(a)

postavke in njihove ustrezne podatke, kot so določeni v oddelku 3.3 in v preglednici. Za vsako polje vsebujejo vsaj njegovo obliko, omejitev vrednosti, pogoje, pod katerimi se parameter uporablja in je obvezen, železniške tehnične predpise za vrednosti parametrov, sklicevanje na TSI in druge tehnične dokumente, povezane s postavkami registra infrastrukture, kot so navedene v preglednici tega sklepa;